
	Comisia pentru buget, finanţe şi bănci
	
	Bucureşti,       13.09.2007 

Nr. 22/447


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind  modificarea şi completarea Legii nr.571 din 22 decembrie 2003, cu modificările şi completările ulterioare, cu care comisia noastră a fost sesizată în fond cu adresa Biroului Permanent nr. PLx.511 din 27 iunie 2007 .
	PREŞEDINTE,

Aurel Gubandru

RAPORT

asupra propunerii legislative privind  modificarea şi completarea Legii nr.571 din 22 decembrie 2003, cu modificările şi completările ulterioare 
     Cu adresa nr. PLx.511 din 27 iunie 2007, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind  modificarea şi completarea Legii nr.571 din 22 decembrie 2003, cu modificările şi completările ulterioare. 

La întocmirea raportului s-au avut în vedere avizele Consiliului Legislativ şi al Comisiei juridică, de disciplină şi imunităţi.

Guvernul nu susţine iniţiativa legislativă.
     Prezenta propunere legislativă are ca obiect de reglementare modificarea şi completarea Legii nr. 571/2003 privind Codul fiscal, cu modificările şi completările ulterioare, astfel încât câştigurile din tranzacţiile cu titluri de valoare, atât ale companiilor listate la bursă cât şi cele ale companiilor nelistate să fie impozitate identic.
Propunerea legislativă face parte din categoria legilor ordinare, potrivit art. 76 din Constituţia României, republicată.

La lucrările comisiei au participat 23 deputaţi, din totalul de 27 membri ai comisiei.

Raportul comisiei a fost adoptat cu majoritate de voturi.

Propunerea legislativă a fost respinsă de Senat în şedinţa din data de 20 iunie 2007.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii propunerii legislative în şedinţa din data de 11 septembrie 2007, comisia propune Plenului Camerei Deputaţilor respingerea acesteia deoarece,  de fapt, se propune modificarea tratamentului fiscal aplicabil câştigurilor din transferul părţilor sociale, în condiţiile în care, potrivit prevederilor art.11 alin(2) din Legea nr.31/1990 privind societăţile comerciale, cu modificările şi completările ulterioare, părţile sociale nu pot fi reprezentate prin titluri negociabile.
	PREŞEDINTE,

Aurel Gubandru
	SECRETAR,

Radu Cătălin Drăguş

